
22-TA-3562: Noteikumu projekts (Jauns)
Eiropas Savienības Atveseļošanas un noturības mehānisma plāna 3.1. reformu un investīciju virziena “Reģionālā politika” 3.1.2. reformas “Sociālo un nodarbinātības pakalpojumu pieejamība minimālo ienākumu reformas atbalstam” 3.1.2.5.i. investīcijas “Bezdarbnieku, darba meklētāju un bezdarba riskam pakļauto iedzīvotāju iesaiste darba tirgū” īstenošanas un uzraudzības noteikumi

	1.
	Noteikumu projekts
16.1.4. darba vietas aprīkojuma iegādes vai nomas, tai skaitā aprīkojuma uzturēšanas un remonta izmaksas jaunu darba vietu radīšanai vai esošo darba vietu atjaunošanai, ne vairāk kā 3 000 euro apmērā vienai darba vietai projekta īstenošanas laikā. Ja personāls ir nodarbināts normālu darba laiku, darba vietas aprīkojuma izmaksas ir attiecināmas 100 procentu apmērā. Ja personāls ir nodarbināts nepilnu darba laiku vai personāla atlīdzībai piemēro daļlaika izmaksu attiecināmības principu, darba vietas aprīkojuma izmaksas ir attiecināmas proporcionāli slodzes procentuālajam sadalījumam un nodarbinātā iesaistes periodam projektā;
	Priekšlikums
Lūdzam precizēt  MK noteikumu projekta 16.1.4. apakšpunkta pēdējā teikuma redakciju, ņemot vērā, ka nosacījums par nodarbinātā iesaistes periodu projektā attiecas tikai uz daļlaiku.
Piedāvātā redakcija
-
	Vija Krištafenko (CFLA)

	2.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums
Vēršam uzmanību, ka visām izmaksām, kas nepieciešamas, lai sasniegtu OPERATIONAL ARRANGEMENTS noteiktos atskaites punktus un mērķus, jābūt iekļautām Eiropas Savienības Atveseļošanas un noturības mehānisma (turpmāk – AF) plāna izmaksās/aprēķinos, kas tika apstiprināti no Eiropas  komisijas (turpmāk - EK) puses. Atbilstoši EK sniegtajai informācijai, budžeta iestāžu esošo darbinieku tekošās atalgojuma izmaksas nav finansējamas no AF plāna finansējuma, jo AF plāna finansējums nav paredzēts iestādes ikdienas funkciju izmaksu segšanai.
Ja AF plāna ietvaros tiek īstenots projekts/reforma, kura īstenošana nav tieši saistīta ar iestādes ikdienas procesiem un funkcijām, šīs funkcijas ir nodalāmas, kā arī darbiniekam AF plāna finansēta projekta/reformas ietvaros nāksies veikt pienākumus, kas nav viņa ikdienas pienākumu ietvaros, iestāde var vērtēt projekta/reformas vadības un īstenošanas personāla atalgojuma izmaksas segt no AF plāna līdzekļiem, vienlaikus nodrošinot paredzēto mērķu un atskaites punktu atbilstošu sasniegšanu noteiktajā apmērā. Nodarbinātības formu un veidu iestāde organizē atbilstoši iestādes ierastajai kārtībai un Darba likumam. Kā arī atgādinām, ka specifiski attiecināmības jautājumi individuāli ir jāskaņo ar EK. Ņemot vērā sniegto skaidrojumu, kā arī dažādos reformu/investīciju ieviešanas modeļus un to dažādo specifiku, lūdzam ministrijai izvērtēt sniegto skaidrojumu un piemērot atbilstošāko no risinājumiem.
 
Piedāvātā redakcija
-
	Elīna Zariņa (FM)

	3.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums
Lūdzam anotācijas apakšsadaļā "Likmes aprēķinu pamato šādi normatīvie akti un informācijas avoti:" precizēt, projekta koordinatora amata apakšsaimi, ņemot vērā, ka 39.2. apakšsaimē ietilpst ES fondu vadībā iesaistīto atbildīgo iestāžu, sadarbības iestādes, vadošās iestādes, revīzijas iestādes un sertifikācijas iestādes amati. Amati, kuru pamatfunkcija ir projektu vadīšana un projekta aktivitāšu īstenošana, klasificējami 39.1. apakšsaimē.
Piedāvātā redakcija
-
	Vija Krištafenko (CFLA)

	4.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums
Vēršam uzmanību, ka Eiropas Parlamenta un Padomes 2021. gada 24. jūnija Regula (ES) Nr. 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai (turpmāk – Regula) neattiecas uz Atveseļošanas fondu (turpmāk- AF), bet, ņemot vērā AF plānā minēto, ka ieviešanā tiek piemēroti ES struktūrfondu un Kohēzijas fondu principi, tad aicinām tehniski precizēt informāciju anotācijas 1.3. sadaļā Risinājuma apraksts, ka attiecībā uz vienkāršotajām izmaksām investīcijas īstenošanā tiks piemēroti Regulas 55. panta 1. punktā noteiktie nosacījumi par vienoto likmi 20 % apmērā. 
Piedāvātā redakcija
-
	Sintija Gedvila (FM)



